রাজ্যে ক্রমশ বাড়ছে ডেঙ্গির প্রকোপ। এই নিয়ে বিগত কয়েক দিনে বার বার প্রশ্নের মুখে দাঁড়াতে হয়েছে রাজ্য সরকারকে। বিরোধী দলগুলি দাবি করেছে, ডেঙ্গি প্রতিরোধ করতে ব্যর্থ প্রশাসন। এই প্রতিবাদেই আজ, অর্থাৎ সোমবার স্বাস্থ্য ভাবন অভিযান করে বিজেপি। 

এই বিষয়ে অন্যান্য খবর

ডেঙ্গির ছোবল! স্বাস্থ্যভবন জানাচ্ছে ৭২ ঘণ্টায় আক্রান্ত ২০০০


বিজেপির প্রতিবাদ মিছিল আটকালেই স্বাস্থ্য ভবনের কাছে শুরু হয় বিক্ষোভ। বিজেপি কর্মীসমর্থক ও পুলিশের মধ্যে ধস্তাধস্তি শুরু হয়। পুলিশের ব্যারিকেড ভেঙে ফেলেন বিজেপি কর্মীরা। মশারি নিয়েও এই দিন বিজেপি কর্মীদের প্রতিবাদ করতে দেখা যায়। 
বিজেপি নেত্রী লকেট চট্টোপাধ্যায়ও এই মিছিলে উপস্থিত ছিলেন। বিজেপির দাবি, চিকিৎসক ও হাসপাতালগুলিকে সঠিক ভাবে চিকিৎসা করার নির্দেশ দেওয়া উচিত রাজ্য সরকারের। এ ছাড়া পরিষ্কার-পরিচ্ছন্নতা নিয়েও মানুষকে আরও সচেতন করা উচিত। যাঁরা ডেঙ্গি আক্রান্ত, তাঁদের চিকিৎসার ব্যবস্থা করা উচিত। লকেট চট্টোপাধ্যায় জানান, এই দাবিতেই আজ তাঁরা প্রতিবাদ করছেন।